gautamiputra satakarni: nandamuri mokshagna`s debut film detals revealed
నందమూరి మోక్షజ్ఞ సినిమాపై నిర్మాత ప్రకటన
నందమూరి వంశం నుంచి బాలయ్య బాబు వారసుడిగా సినీపరిశ్రమకి పరిచయం కానున్న తర్వాతి తరం కుర్రోడు..
| Updated:
Jan 12, 2017, 05:39PM IST
నందమూరి వంశం నుంచి బాలయ్య బాబు వారసుడిగా సినీపరిశ్రమకి పరిచయం కానున్న తర్వాతి తరం కుర్రోడు నందమూరి మోక్షజ్ఞనే విషయం అందరికీ తెలిసిందే. మోక్షజ్ఞ ఫిలిం ఎంట్రీపై ఎప్పటికప్పుడు రకరకాల కథనాలొచ్చినప్పటికీ.. వాటిని ఎవ్వరూ, ఎక్కడా అధికారికంగా ధృవీకరించలేదు. అయితే, తాజాగా ప్రముఖ నిర్మాత సాయి కొర్రపాటి మాత్రం మోక్షజ్ఞ ఎంట్రీ ఇచ్చే మూవీని తానే నిర్మించనున్నట్టు ప్రకటించారు.
బాలకృష్ణతో లెజెండ్ మూవీ నిర్మించిన సాయి కొర్రపాటి తాజాగా గౌతమిపుత్ర శాతకర్ణి మూవీ వైజాగ్, సీడెడ్ ప్రాంతాలకి డిస్ట్రిబ్యూటర్&zwnj;గా వ్యవహరిస్తున్నారు. ఈనేపథ్యంలోనే అక్కడ మీడియాతో మాట్లాడిన సాయి కొర్రపాటి.. మోక్షజ్ఞ ఫిలిం ఎంట్రీ సినిమాను వారాహీ చలనచిత్రం బ్యానర్&zwnj;పైనే వుంటుంది అని ప్రకటించినట్టు తెలుస్తోంది. లెజెండ్ మూవీ టైమ్&zwnj;లోనే బాలయ్య బాబు ఆయనకు ఈ మాట ఇచ్చారట.